Na podlagi druge alineje 127. člena ter 129. in 131. člena Zakona o urejanju prostora (Uradni list RS, št. 61/17 – ZUreP-2, [199/21](http://www.uradni-list.si/1/objava.jsp?sop=2021-01-3971) – ZUreP-3 in [20/22](http://www.uradni-list.si/1/objava.jsp?sop=2022-01-0380) – odl. US) ter 17. člena Statuta Občine Nazarje (Uradno glasilo SO, št. 59/2017) je občinski svet Občine Nazarje na 25. seji dne 13. 10. 2022 sprejel

**SKLEP**

**o lokacijski preveritvi za individualno odstopanje od prostorsko izvedbenih pogojev na območju center Nazarje (območje STD-VILA BLOKI)**

1. člen

S tem sklepom se potrdi lokacijska preveritev z identifikacijsko številko prostorskega akta v zbirki prostorskih aktov št. 2871, ki se nanaša na dele parcel št. 890/2, 890/4, 891/3, 891/6, 891/7, 891/9, 892/1, 893/4, 1204vse k.o. Prihova (936) in se nahaja znotraj območja, ki se ureja z Odlokom  [o občinskem podrobnem prostorskem načrtu Center Nazarje (Uradno glasilo ZSO, št. 11/2008, 16/2009, popravek 2/2010, 1/2012).](http://www.nazarje.si/default-25105%2C249.html)

Skladno z drugo alinejo 127. člena ZUreP-2 se predlagana lokacijska preveritev izvaja za doseganje gradbenega namena prostorsko izvedbenega akta (PIA), s katero se dopušča individualno odstopanje od prostorsko izvedbenih pogojev (PIP) kot so določeni v OPPN Center Nazarje.

1. člen

Predlog individualnega odstopanja od prostorskih izvedbenih pogojev se glasi:

Dopusti se individualna odstopanja od prostorskih izvedbenih pogojev v 9. členu Odloka o občinskem podrobnem prostorskem načrtu Center Nazarje (Uradno glasilo Zgornjesavinjskih občin, št. 11/2008, z dne 1. 7. 2008) in sicer:

Dopustna gradnja:

- dopolni se odstavek 02: »Gradijo se lahko bodisi individualni stanovanjski objekti (hiše) bodisi

večstanovanjski objekti (vile bloki) bodisi pokrita parkirišča. V sklopu pokritih parkirišč je lahko poleg parkirnih prostorov za avtomobile, tudi ekološki otok ter prostor za kolesa in skuterje.«

- doda se odstavek 04: »Posamezni deli pokritih parkirišč se lahko izvedejo tudi v ločenih fazah (parkirni prostori za avtomobile, ekološki otok, prostor za kolesa in skuterje). Vrstni red faz ni določen.«

- doda se odstavek 05: »V območju LP sta dve liniji prometnih in funkcionalnih površin (parkirni prostori za avtomobile, ekološki otok, prostor za kolesa in skuterje). V primeru izvedbe pokritih prostorov za avtomobile, se ti izvedejo na obeh linijah, oblikovno enovito in hkrati.«

Tlorisni gabariti:

- odstavek 02 se v alineji (2) spremeni in dopolni z alinejo (3). »Maksimalni tlorisni gabariti so različni glede na tip objekta:

(2) »Objekt 5 (tip D) vila blok – pravilni pravokotni tloris z maksimalnim gabaritom 18m x 14,5m.«

(3) »Objekt pokritih parkirišč z možnim ekološkim otokom ter prostorom za kolesa in skuterje: skupaj 28m x 7m.«

- spremeni se odstavek 03: »polkrožni izzidki ali stolpici niso dovoljeni. V primeru izrabe zemljišča z individualnimi stanovanjskimi objekti se te, glede na usmeritve Zavoda za varstvo kulturne dediščine, v prostor umeščajo s slemenom pravokotno na prometnice. Vile bloki pa se umeščajo pravokotno na pripadajoča parkirišča in napajalno cesto (daljša stranica je obrnjena proti jugu-jugozahodu).«

-doda se odstavek 04: »Dovoljena je izvedba balkonov na vila blokih v okviru maksimalnih gabaritov objekta.«

Etažnost:

-odstavek 02 se dopolni: »Dopustna gradnja objektov s pritličjem, več nadstropji in izkoriščeno

mansardo, na vzhodno ležečem objektu, ki je lociran na območje razreda majhne poplavne nevarnosti, se izvede dvignjeno pritličje (60 cm nad koto zunanjega terena);

- odstavek 03 se dopolni z alinejo (3). »Maksimalni dovoljeni višinski gabariti so naslednji:

 (3) Pokrita parkirišča kot sestava parkirnih prostorov za avtomobile, ekološkega otoka in prostora za kolesa in skuterje: pritlična (P) oziroma 3,5m.«

Streha:

Odstavek 01 nima povezave z individualnimi odstopanji iz LP se pa njegovo besedilo zaradi njih smiselno korigira:

- spremeni se odstavek 01: »Za objekt 6 (tip E) in objekt 5 (tip D) je dovoljena dvokapna streha z naklonom med 25 - 40º;

- doda se odstavek 02. »Za pokrita parkirišča z možnim ekološkim otokom ter prostorom za kolesa in skuterje je dovoljena enokapnica z naklonom 5-10º.«

Materiali in barve:

- odstavek 02 se dopolni: »Dovoljeni materiali: omet, les, beton, steklo in sodobni obložni materiali. Konstrukcija pokritega parkirišča je lahko iz lesa ali jekla.«

- doda se odstavek 04 »Prostore za ekološki otok ter prostor za kolesa in skuterje se lahko obda z leseno oblogo.«

Nezahtevni in enostavni objekti:

-spremeni se odstavek 01: »Nezahtevni in enostavni objekti so dovoljeni v primeru gradnje individualnih stanovanjskih objektov. Na območju vila blokov je možna umestitev ekološkega otoka ter prostora za kolesa in skuterje znotraj liniji prometnih in funkcionalnih površin.«

1. člen

Ta sklep prične veljati naslednji dan po objavi v Uradnem glasilu slovenskih občin.

Sklep preneha veljati dve leti po izdaji, če investitor ne vloži popolne vloge za pridobitev gradbenega dovoljenja ali predodločbe ali s potekom veljavnosti na njegovi podlagi izdane predodločbe ali gradbenega dovoljenja.

Sklep se evidentira v prostorskem informacijskem sistemu.

Št. 032-0004/2018-26

Nazarje, 13. 10. 2022

 Občine Nazarje

 Župan Matej Pečovnik, l.r.